**Ekoschémy – Eko teraz a Eko ďalej?**

1. **Podmienky pre poskytnutie Ekoschém vychádzajú:**
2. **z legislatívy EÚ pre poskytovanie priamych podpôr/Ekoschém je základným** nariadenie Európskeho parlamentu a Rady (EÚ) č. 2021/2115 z 2. decembra 2021 (ďalej len „**NEPR č. 2021/2115**“), ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6. 12. 2021) v platnom znení. Ekoschémy upravuje čl. 31 NEPR č. 2021/2115. Poznámka: tento dokument je základný, pripravovaný pre všetky členské štáty a pre rôzne typy podpôr a zároveň značne „všeobecný“. Na druhej strane však je toto nariadenie veľmi dobrým podkladom pre bližšie vysvetľovanie národnej legislatívy.
3. **z legislatívy SR pre poskytovanie priamych podpôr/Ekoschém v oblasti pôdy je** základným nariadenie vlády Slovenskej republiky z 30. novembra 2022, ktorým sa ustanovujú  pravidlá poskytovania podpory v poľnohospodárstve formou priamych platieb (ďalej len „**NV SR č. 436/2022**“). NV SR č. 436/2022 je všeobecne záväzným právnym predpisom rovnako ako iné NV SR, pretože je vyhlásené v zbierke zákonov a teda je právne záväzné.
4. **Z Usmernenia Ministerstva pôdohospodárstva a rozvoja vidieka Slovenskej republiky k nariadeniu vlády Slovenskej republiky č. 436/2022 Z. z.**, ktorým sa ustanovujú pravidlá poskytovania podpory v poľnohospodárstve formou priamych platieb (ďalej len „**Usmernenie**“). Toto Usmernenie (rovnako ako ostatné Usmernenia k nariadeniam vlády) nie je všeobecný právne záväzné, nakoľko nie je vyhlásené v zbierke zákonov, avšak v maximálne možnej miere vysvetľuje podmienky uvedené v NV SR, ako „si ich vysvetľuje“ a vykonáva MPRV SR a ostatné inštitúcie podieľajúce sa na administrácii a kontrole priamych platieb. Preto dávame do pozornosti aj toto usmernenie, aby poľnohospodár/žiadateľ o priame platby/Ekoschémy vedel plniť tieto podmienky pre splnenie podmienok žiadateľa i podporu a aby plnenie týchto podmienok dokumentoval v súlade s podmienkami žiadateľa o priame platby. Príkladom sú zoznamy vhodných plodín a riešenia typových situácií pri diferencovaných termínoch kosenia/pasenia a pri plošnom usporiadaní jednotlivých prvkov pri podnikoch s rôznou štruktúrou hospodárenia.

**Keďže:**

* **NEPR č. 2021/2115 je značne všeobecný na úrovni EÚ**
* **NV SR č. 436/2022** ustanovuje požiadavky pre poskytovanie priamych platieb/Ekoschém v podmienkach Slovenskej republiky a **teda je to všeobecný právny predpis**, ktorý zachytáva nie úplne podrobne niektoré podmienky hospodárenia,
* preto odporúčame poľnohospodárom/žiadateľom o priame platby, **sledovať počas kalendárneho roka aktuálne znenie** tohto Usmernenia.
* **Upozorňujeme na aktuálnosť, pretože každé usmernenie môže byť aktualizované a teda mať viacero verzií a vždy je potrebné oboznámiť sa s verziou aktuálnou v danom čase.** Napríklad aj toto Usmernenie od začiatku svojej prípravy má už 4 časové verzie.

**Pre porovnanie:**

* NEPR č. 2021/2115 má 186 strán, NV SR č. 436/2022 má 32 strán, Usmernenie k NV SR č. 436/2022 má 68 strán. Preto odporúčam v nasledujúcom texte.
1. **Moje odporúčanie:**
2. o**boznámiť sa pred podaním žiadosti čo najskôr** (najlepšie už pred začiatkom roku, v ktorom chcem podať žiadosť o podporu) **s NV SR č. 436/2022**, všeobecnými podmienkami a podmienkami, ktoré sa týkajú hospodárenia konkrétneho žiadateľa a Ekoschém.
3. **oboznámiť sa s aktuálnym znením Usmernenia k NV SR č. 436/2022.** Poľnohospodár/žiadateľ nemusí čítať celý dokument , stačí ak si prečíta časti, týkajúce sa hospodárenia jeho podniku a Ekoschém
4. **Možnosť uľahčenia:** Žiadateľ, ktorý už dostatočne pozná znenie predchádzajúcich verzií usmernenia, nepotrebuje študovať celé znenie najnovšej verzie usmernenia a môže sa zamerať na farebne zvýraznené časti textu, nakoľko už ministerstvo pri príprave aktuálnej verzie zvyčajne zvýrazňuje najdôležitejšie zmeny oproti predchádzajúcej verzii, žltým podfarbením textu.
5. **v prípade potreby sa oboznámiť s príslušnými časťami NEPR, kvôli výkladom, zdôvodneniam.**
6. **Základné ciele ekoschém podľa čl. 31 ods. 4 NEPR č. 2021/2115:**
* zmierňovanie zmeny klímy,
* adaptácia na zmenu klímy,
* ochrana alebo zlepšenie kvality vody a zníženie tlaku na vodné zdroje,
* predchádzanie degradácii pôdy, obnova pôdy, zlepšenie úrodnosti pôdy a hospodárenia so živinami;
* ochrana biodiverzity, zachovanie alebo obnova biotopov alebo druhov vrátane udržiavania a vytvárania krajinných prvkov alebo neproduktívnych oblastí;
* činnosti zamerané na udržateľné a obmedzené používanie pesticídov, najmä pesticídov,
* činnosti na zlepšenie dobrých životných podmienok zvierat.
1. **Základné podmienky pre žiadateľov pri celofarmovej ekoschéme:**
2. **Podmienky pre žiadateľa s celkovou výmerou poľnohospodárskej plochy 10 ha:**

Zlepšenie štruktúry ornej pôdy (OP)

Obhospodarovanie trvalých trávnych porastov (TTP) kosením najmenej 3 % plochy v neskoršom termíne, zvyšok v riadnom termíne, resp. kosenie v kombinácii s pasením

Celoročný zelený kryt medziradia viníc, chmeľníc a ovocných sadov

Obhospodarovanie rýchlorastúcich drevín

1. **Podmienky pre žiadateľa s celkovou výmerou poľnohospodárskej plochy viac ako 10 ha, pričom plocha TTP a tráv alebo iných bylinných krmovín na OP pokrýva najmenej 50 % výmery poľnohospodárskej plochy**

Zlepšenie štruktúry ornej pôdy

Neproduktívne prvky a plochy na úrovni zodpovedajúcej najmenej 1 % výmery plochy ornej pôdy(postupné ročné navýšenie o 0,2 % od r. 2024)

Maximálna výmera súvislej plochy OP na úrovni 50 ha

Plocha vysiata zmesami pre opeľovače

Obhospodarovanie TTP, pričom najmenej 15 % plochy TTP sa pokosí v neskoršom termíne, zvyšok sa kosí v riadnom termíne, resp. kosenie v kombinácii s pasením

Celoročný zelený kryt medziradia viníc, chmeľníc a ovocných sadov

Obhospodarovanie rýchlorastúcich drevín

1. **Podmienky pre žiadateľa s celkovou výmerou poľnohospodárskej plochy viac ako 10 ha, pričom plocha TTP a tráv alebo iných bylinných krmovín na OP pokrýva menej ako 50 % výmery poľnohospodárskej plochy**

Zlepšenie štruktúry OP

Neproduktívne prvky a plochy na úrovni zodpovedajúcej najmenej:

1 % výmery plochy ornej pôdy mimo CHÚ (postupné ročné navýšenie o 0,2 % od r. 2024)

3,5 % výmery plochy ornej pôdy v CHÚ

Maximálna výmera súvislej plochy OP na úrovni najviac:

50 ha mimo chránených území

20 ha v chránených územiach (50 ha ak sa 4 % plochy OP v CHÚ zatrávnia a pasú)

Plocha vysiata zmesami pre opeľovače

Obhospodarovanie TTP kosením, pričom najmenej 10 % plochy TTP sa pokosí v neskoršom termíne, zvyšok sa kosí v riadnom termíne, resp. kosenie v kombinácii s pasením

Celoročný zelený kryt medziradia viníc, chmeľníc a ovocných sadov

Obhospodarovanie rýchlorastúcich drevín

1. **Základné podmienky pre žiadateľov pri pastevnej ekoschéme**

Podpora sa poskytne prijímateľovi, ktorý v období od 1. mája do 31. októbra zabezpečí pasenie vybraných kategórií zvierat v chove v trvaní najmenej:

* 120 dní pre ovce a kozy
* 120 dní pre dojnice
* 150 dní pre jalovice

Na to, aby sa deň zarátal ako deň, v ktorom sa páslo, musí prijímateľ pásť všetky zvieratá danej kategórie (okrem povolených výnimiek). Postup sa nevzťahuje na zvieratá, ktoré z objektívnych dôvodov nemôžu byť pasené; za objektívne dôvody sa považuje najmä ochorenie zvieraťa, vysoké štádium gravidity a účasť na výstave alebo súťaži.

Prijímateľ zabezpečí, že základná potreba kŕmenia pasených zvierat v stanovenom období je zabezpečená pasením s výnimkou dní s nepriaznivými poveternostnými podmienkami a pasenie sa vykonáva podstatnú časť dňa.

Prijímateľ vedie evidenciu pasenia.

Vybranými kategóriami zvierat sú

* ovca a koza samičieho pohlavia od 12 mesiacov veku,
* dojnica, ktorou je samica hovädzieho dobytka s evidovaným príslušným úžitkovým zameraním, vhodná na produkciu mlieka na trhové účely, ktorá sa aspoň raz otelila s výnimkou zvierat s čistým podielom plemena mäsového typu,
* jalovica, ktorou je samica hovädzieho dobytka od (bez ohľadu na plemeno)12 mesiacov veku, ktorá sa neotelila.

Platba max. 321 EUR/DJ (dojnice), max. 129 EUR/DJ (mladý dobytok, jalovice), max. 128 EUR/DJ (ovce a kozy)

1. **Aktualizácia podmienok Ekoschém**

Na prelome novembra a decembra tohto roku sa uskutočnila novelizácia tohto NV SR č. 436/2022. **Cieľom novelizácie/úpravy bolo zvýšiť záujem poľnohospodárov o aplikovanie Ekoschém a zvyšovanie biodiverzity. Návrhy úpravy sa týkali najmä vytvárania a presunu umiestnenia biopásov,  plôch vysiatych pre opeľovače a ich ošetrovania (kosenie bez záväzného termínu v prípade inváznych druhov rastlín.** Tento návrh novely NV SR bol predložený na rokovanie Legislatívnej rady vlády SR, ktoré sa uskutoční vo štvrtok 14. 12. 2023. Táto novela NV SR č. 436/2022 by mala byť účinná od 01.012024 a teda od tohto dátumu by mali mať poľnohospodári, ktorí podávajú žiadosti o podporu v poľnohospodárstve formou priamych platieb/Ekoschém zjednodušené podmienky hospodárenia, ktoré musia splniť, aby v budúcom roku mohli spĺňať podmienky a podať žiadosť o podporu v poľnohospodárstve formou priamych platieb/Ekoschémy.